Den mest uvanlige egenskapen til Contender er hvordan pipen er festet i rammen. Ved å fjerne forskjeftet kommer en stor hengsel til syne, og pipen kan fjernes ved å trykke ut hengselpinnen. Ettersom siktene og utdrageren i Contender-konstruksjonen henger fast i pipen har rammen dermed ingen patronspesifikke egenskaper. Man kan dermed enkelt bytte til en pipe kamret for en annen patron, og ettersom siktet er festet til pipen vil sikteinnstillingen holde seg fra gang til gang. Dette gjør det enkelt å bytte mellom ulike patroner, pipelengder og sikteoppsett.